Maklike MelkkosGenoeg vir 4 Bestanddele: 170 g koekmeel 1 ml sout 40 g koue Clover Mooi River botter, in blokkies gesny 1 liter Clover Mmmilk 1 kaneelstokkie 1 lourierblaar kaneelsuiker Metode: 1. Meng die meel en sout saam en vryf die botterblokkies met die vingerpunte in totdat dit soos broodkrummels lyk. 2. Verhit die melk, kaneelstokkie en lourierblaar saam tot kookpunt. 3. Verlaag die hitte en verwyder die kaneelstokkie en lourierblaar. 4. Roer die meelmengsel geleidelik by die warm melk met ‘n draadklitser. Prut 8 tot 10 minute en roer aanhoudend. 5. Sit warm voor met kaneelsuiker. Wenk: Gebruik ‘n stokmenger om ‘n sygladde tekstuur te verseker. Oorspronklik gepubliseer in Trooskos Uitgewer: Lapa Prys: R175-00* * Prys onderhewig aan verandering